turjo4nis/wikipedia-bn-dump-20250701 huggingface dataset:
সিয়াল (বংশ)

সিয়াল হলো পাকিস্তানের পাঞ্জাব প্রদেশের জমিদার বংশ। তবে বর্তমানে এ বংশের অন্যান্য বংশধরেরা সিন্ধু ও বালুচিস্তানেও বসবাস করে। পাঞ্জাবের সিয়াল বংশের লোকেরা নিজেদের নামের সাথে সরদার, মেহের, নবাব খান ও রায় ব্যবহার করে থাকে। পাঞ্জাবে বসবাসরত সিয়াল বংশীয় লোকেরা জং ও ফয়সালাবাদ ছাড়াও আরও কয়েকটি জেলায় বাস করে।

তথ্যসূত্র

পাঞ্জাবের সামাজিক গোষ্ঠী, ভারত
পাঞ্জাবি উপজাতি
ক্যাথরিন হৌটন

ক্যাথরিন হৌটন (; জন্ম: ক্যাথরিন হৌটন গ্র্যান্ট, ১০ মার্চ ১৯৪৫) হলেন একজন মার্কিন অভিনেত্রী ও নাট্যকার। তিনি ১৯৬৭ সালের গেজ হুজ কামিং টু ডিনার চলচ্চিত্রে জোঅ্যানা 'জোই' ড্রেটন চরিত্রে অভিনয়ের জন্য সর্বাধিক প্রসিদ্ধ, এতে তিনি তার খালা ক্যাথরিন হেপবার্নের কন্যার চরিত্রে অভিনয় করেন। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ব্রডওয়ে মঞ্চে ষাটের অধিক নাটকে অভিনয় করেন এবং অফ-ব্রডওয়ে মঞ্চে ১৯৬৯ সালে আ সেন্ট অব ফ্লাওয়ার্স নাটকে অভিনয় করে থিয়েটার ওয়ার্ল্ড পুরস্কার অর্জন করেন।

প্রারম্ভিক জীবন
ক্যাথরিন হৌটন গ্র্যান্ট ১৯৪৫ সালের ১০ই মার্চ কানেটিকাটের হার্টফোর্ডে জন্মগ্রহণ করেন। তার পিতা এলসওয়ার্থ গ্র্যান্ট ও মাতা ম্যারিয়ন হেপবার্ন। তিনি তাদের দ্বিতীয় সন্তান। ক্যাথরিন কিংসউড-অক্সফোর্ড স্কুল ও সারা লরেন্স কলেজে পড়াশোনা করেন এবং দর্শন ও কলা বিষয়ে স্নাতক সম্পন্ন করেন। ক্যাথরিনের নাম রাখা হয় তার মাতামহী কানেটিকাটের ভোটাধিকার আন্দোলনকর্মী ও সংস্কারক ক্যাথরিন মার্থা হৌটন হেপবার্নের নামানুসারে। তার খালা একাডেমি পুরস্কার বিজয়ী অভিনেত্রী ক্যাথরিন হেপবার্ন তার অভিনয় জীবন শুরুর পিছনে অবদান রাখেন। তার ভাগ্নি অভিনেত্রী শুইলার গ্র্যান্টও তাদের পরিবারের এই ধারাবাহিকতা রক্ষা করেন।

কর্মজীবন
১৯৬৭ সালের গেজ হুজ কামিং টু ডিনার চলচ্চিত্রে দিয়ে তার অভিনয় জীবন শুরু হয়। এই ছবিতে তিনি তার খালা ক্যাথরিন হেপবার্ন অভিনীত চরিত্রের কন্যা জোঅ্যানা 'জোই' ড্রেটন ভূমিকা অভিনয় করেন, যে তার কৃষ্ণাঙ্গ বাগদত্তাকে তার পিতামাতার সাথে সাক্ষাৎ করানোর জন্য বাড়িতে নিয়ে আসে। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৬৯ সালে অফ-ব্রডওয়ে মঞ্চে আ সেন্ট অব ফ্লাওয়ার্স নাটকে অভিনয় করে থিয়েটার ওয়ার্ল্ড পুরস্কার অর্জন করেন।

২০১০ সালে তিনি এম নাইট শ্যামালান পরিচালিত দ্য লাস্ট এয়ারবেন্ডার চলচ্চিত্রে অভিনয় করেন।

চলচ্চিত্রের তালিকা

আরও দেখুন
 হৌটন পরিবার

তথ্যসূত্র

বহিঃসংযোগ

 
 

১৯৪৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২০শ শতাব্দীর মার্কিন নাট্যকার
২১শ শতাব্দীর মার্কিন অভিনেত্রী
২১শ শতাব্দীর মার্কিন নাট্যকার
কানেটিকাটের অভিনেত্রী
কানেটিকাটের লেখিকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
হার্টফোর্ড, কানেটিকাটের অভিনেত্রী
আংস্ট এসেন জেলে আউফ

আংস্ট এসেন জেলে আউফ () হলো ১৯৭৪সালের একটি পশ্চিম জার্মানির চলচ্চিত্র। এটি লিখেছেন এবং পরিচালনা করেছেন রেইনার ওয়ার্নার ফাসবাইন্ডার। এই চলচ্চিত্রে অভিনয় করেছেন ব্রিগিটে মিরা এবং এল হেডি বেন সালেম। চলচ্চিত্রটি সেরা প্রতিযোগী সিনেমার জন্য ইন্টারন্যাশনাল ফেডারেশন অব ফিল্ম ক্রিটিকস পুরস্কার পায় এবং কান চলচ্চিত্র উৎসব-এ সার্বজনীন নির্ণায়কের পুরস্কার পায়। এটাকে ফাসবাইন্ডার এর সবচেয়ে সেরা চলচ্চিত্র বলে মনে করা হয়।

চলচ্চিত্রে এমি এবং আলির মাঝে প্রেমের সম্পর্ক গড়ে উঠতে দেখা যায়। এমি হলেন একজন জার্মানি প্রাপ্ত বয়স্ক মহিলা এবং আলি হলেন মরক্কো হতে আসা একজন প্রবাসী শ্রমিক।

কাহিনীসংক্ষেপ 
চলচ্চিত্রটি শুরু হয় পশ্চিম জার্মানি, মিউনিখ গণহত্যার পরে কোন এক অজানা মাস থেকে। এমি (মিরা), একজন ৬০বছর বয়সী বিধবা মহিলা, বৃষ্টির কারণে একটি বারে প্রবেশ করেন এবং ভেতরের গান শুনতে থাকেন। বারের একজন মহিলা (ক্যাথেরিনা হার্বার্গ) এমাকে মরোক্কোর একজন ৩০ঊর্ধ্ব পুরুষ আলি (সালেম) এর সাথে নাচার জন্য বলেন, এমি এতে রাজি হয়। নাচের পর, তাদের মাঝে বন্ধুত্বের শুরু হয়। আলি এমিকে বাসায় পৌঁছে দেয় এবং সেই রাতে এমির বাসাতেই থাকে। আরও কাছে আসার পর, তারা প্রেমে পড়ে যায় এবং আলি এমির সাথে থাকতে শুরু করে। এমি তার সন্তানদেরকে আলির সাথে পরিচয় করিয়ে দেয়ার সিদ্ধান্ত নেয়। তার মেয়ে ক্রিস্টা (ইর্ম হারমেন) এবং তার জামাই ইউগেন (ফাসবাইন্ডার নিজেই)। ইউগেন ভাবে এমি তার মানসিকতা হারিয়ে ফেলেছে।

অভিনয়ে 
 ব্রিগিটে মিটা - এমি কুরোস্কি
 এল হেডি বেন সালেম - আলি
 বারবারা ভ্যালেন্টাইন - বারবারা
 ইর্ম হারমেন - ক্রিস্টা
 রেইনার ওয়ার্নার ফাসবাইন্ডার - ইউগেন
 কার্ল স্কেইডট - আলবার্ট কুরোস্কি
 মার্কার্ড বোম - গৃুবার
 ওয়াল্টার সেডমাইর - এঙ্গারমেয়ার
 ডরিস ম্যাথেস - মিসেস এঙ্গারমেয়ার (ডয়িস ম্যাথেস হিসেবে)
 লিলো পেম্পেইট - মিসেস মুঞ্চমেয়ের
 গুস্টি ক্রিসল - পাউলা
 মার্গিট সাইমো - হেডউইগ
 এলিজাবেথ বেরট্রাম - ফ্রিয়েডা
 হেলগা বালহাউস - ইয়োলান্ডা
 এলমা কার্লোওয়া - মিসেস কার্গুস
 আনিতা বুচার - মিসেস এলিস
 ক্যাথেরিনা হারবার্গ - বারের মহিলা

মুক্তি 
আংস্ট এসেন জেলে আউফ ৫ই মার্চ, ১৯৭৪সালে পশ্চিম জার্মানে মুক্তি পায়। দ্যা ক্রাইটেরিয়ন কালেকশন ইংরেজি সাবটাইটেল দিয়ে চলচ্চিত্রটিকে ডিভিডি আকারে প্রকাশ করে। ডিভিডিটিতে অভিনেত্রি ব্রিগিটে মিরা এবং এডিটর থিয়া এইমেসের সাক্ষাৎকার ছিল। জার্মান পরিচালকদের উপর ভিত্তি করে তৈরি বিবিসির একটি তথ্যচিত্র যেখানে ফাসবাইন্ডার, ওয়ার্নার হার্জোগ এবং উইম ওয়েন্ডার্সকে তুলনা করা হয়, সেটিও এই ডিভিডিতে অন্তর্ভুক্ত ছিল।

প্রতিক্রিয়া

আধুনিক প্রতিক্রিয়া 
চলচ্চিত্রটি সবার কাছ থেকে ইতিবাচক মন্তব্য পেতে থাকে, বিশেষ করে মিরা এবং সালেমের অভিনয় সব থেকে বেশি প্রশংসিত হয়। মন্তব্য দেওয়ার ওয়েবসাইট রোটেন টমেটোস এ, চলচ্চিত্রটি ৩২জনের মন্তব্যে ১০০% রেটিং পায় এবং যা গড়ে ৯.৫/১০।

দ্যা নিউ ইয়র্ক টাইমস এ এলেক্স আব্রামোভিক আলিকে ফাসবাইন্ডারের চলচ্চিত্রের মাঝে সবচেয়ে চিন্তার উদ্দীপক এবং সুন্দর চলচ্চিত্র বলেন।

পুরস্কার

তথ্যসূত্র

আরও পড়ুন 
 জিমের মন্তব্য

বহিঃসংযোগ 
 

জাতি ও জাতিসত্তা সম্পর্কিত চলচ্চিত্র
বর্ণবাদ সম্পর্কে চলচ্চিত্র
১৯৭৪-এর চলচ্চিত্র
জার্মান ভাষার চলচ্চিত্র
জার্মান নাট্য চলচ্চিত্র
পশ্চিম জার্মান চলচ্চিত্র
মিউনিখের পটভূমিতে চলচ্চিত্র
মিউনিখে ধারণকৃত চলচ্চিত্র
চলচ্চিত্রে ব্যভিচার
নাজিরা আহমেদ মৌ

নাজিরা আহমেদ মৌ  বাংলাদেশি মডেল ও চলচ্চিত্র অভিনেত্রী। ২০০৭ র‌্যাম্প মডেলিংয়ে মাধ্যমে তিনি অভিনয় জীবন শুরু করেন। পরবর্তীতে বাংলা নাটক, টেলিফিল্ম  ও চলচ্চিত্রে  অভিনয় করেন।  পূর্ণ নাম নাজিরা আহমেদ মৌ হলেও অভিনয় জগতে তিনি নাজিরা মৌ নামে বেশি পরিচিত।

প্রারম্ভিক জীবন
নাজিরা আহমেদ মৌ ১৮ এপ্রিল ১৯৮৮ সালে নরসিংদী জেলায়  জন্মগ্রহণ করেন। পারিবারিক নাম খন্দকার নাজিরা আহমেদ। পিতা খন্দকার মিনহাজ উদ্দিন আহমেদ ও মা খন্দকার রোকসানা আহমেদ।

কর্মজীবন
র‌্যাম্প মডেলিংয়ের মাধ্যমে ২০০৭ সালে অভিনয় জগতে কর্মজীবন শুরু করেন । অমিতাভ রেজা চৌধুরীর নির্দেশনায় রেক্সনার বিজ্ঞাপনে টেলিভিশনের পর্দায় ওই বছরই তাকে দেখা যায় । এরপর বেসরকারি মোবাইল ফোন সেবাদাতা প্রতিষ্ঠান ওয়ারিদ (বর্তমানে এয়ারটেল), প্রাণসহ একাধিক বিজ্ঞাপনে কাজ করেন। এরপর তিনি মডেলিংয়ের পাশাপাশি নাটকেও কাজ শুরু করেন   ২০১৮ সালে নন্দিনী চলচ্চিত্রে অভিনয়ের মাধ্যমে তিনি বড় পর্দায় অভিনয় শুরু করেন।  এ চলচ্চিত্রে তার বিপরীতে সহশিল্পী ছিলেন কলকাতার অভিনেতা ইন্দ্রনীল সেনগুপ্ত

চলচ্চিত্র

নাটক 
ব্যাচ নং ৩১৮
 তালপাতার পাখা
রোসিয়া
মি: সুলতান
রংপেন্সিল
রাত আঁধারী
রসের হাঁড়ি 
সোনাভান
রসের হাঁড়ি
 লাকি থার্টিন
হাফ মেন্টাল 
মাত্র পাঁচ কোটি টাকা

আরো পড়ুন
বাংলাদেশী অভিনেত্রীদের তালিকা

তথ্যসূত্র

বহিঃসংযোগ

জীবিত ব্যক্তি
১৯৮৮-এ জন্ম
২১শ শতাব্দীর বাংলাদেশী অভিনেত্রী
বাংলাদেশী নারী মডেল
বাংলাদেশী চলচ্চিত্র অভিনেত্রী
নরসিংদী জেলার ব্যক্তি
পাইকপাড়া ইউনিয়ন

পাইকপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 পাইকপাড়া ইউনিয়ন, চুনারুঘাট; (হবিগঞ্জ জেলা)
 পাইকপাড়া ইউনিয়ন, রাজৈর; (মাদারীপুর জেলা)

আরও দেখুন 
 পাইকপাড়া উত্তর ইউনিয়ন (ফরিদগঞ্জ, চাঁদপুর)
 পাইকপাড়া দক্ষিণ ইউনিয়ন (ফরিদগঞ্জ, চাঁদপুর)
পাইকপাড়া উত্তর ইউনিয়ন

পাইকপাড়া উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। এই ইউনিয়নের উল্লেখযোগ্য গ্রাম গুলো হলো পাইকপাড়া, কাঁশারা, ভাওয়াল, পূর্ব ভাওয়াল, পশ্চিম জয়শ্রী,পালতালুক, উপাদিক।

আয়তন 
পাইকপাড়া উত্তর ইউনিয়নের আয়তন ৩,৯৩৩ একর।

জনসংখ্যার উপাত্ত 
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের জনসংখ্যা ২৫,৩৫১ জন। এর মধ্যে পুরুষ ১১,৩২২ জন এবং মহিলা ১৪,০২৯ জন। মোট পরিবার ৫,৩১৪টি।

অবস্থান ও সীমানা 
ফরিদগঞ্জ উপজেলার মধ্যাংশে পাইকপাড়া উত্তর ইউনিয়নের অবস্থান। এ ইউনিয়নের উত্তরে বালিথুবা পূর্ব ইউনিয়ন ও সুবিদপুর পশ্চিম ইউনিয়ন, পূর্বে গুপ্টি পূর্ব ইউনিয়ন ও গুপ্টি পশ্চিম ইউনিয়ন এবং দক্ষিণে ও পশ্চিমে পাইকপাড়া দক্ষিণ ইউনিয়ন অবস্থিত।

প্রশাসনিক কাঠামো 
পাইকপাড়া উত্তর ইউনিয়ন ফরিদগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের সাক্ষরতার হার ৬৪.৩%।

শিক্ষা প্রতিষ্ঠান 
মাধ্যমিক বিদ্যালয়
 পাইকপাড়া ইউ.জি উচ্চ বিদ্যালয়
 শাশিয়ালী উচ্চ বিদ্যালয়

প্রাথমিক বিদ্যালয়
 কাঁশারা সরকারি প্রাথমিক বিদ্যালয়
 পাইকপাড়া সরকারি প্রাথমিক বিদ্যালয়
সিংহের-গাঁও সরকারি প্রাথমিক বিদ্যালয়
 শাশিয়ালী সরকারি প্রাথমিক বিদ্যালয়
 দক্ষিণ শাশিয়ালী সরকারি প্রাথমিক বিদ্যালয়
 পালতালুক সরকারি প্রাথমিক বিদ্যালয়
 কামালপুর সরকারি প্রাথমিক বিদ্যালয়
 ভাওয়াল সরকারি প্রাথমিক বিদ্যালয়
 পূর্ব ভাওয়াল সরকারি প্রাথমিক বিদ্যালয়
 পূর্ব পাইকপাড়া সরকারি প্রাথমিক বিদ্যালয়
 নোয়াপাড়া সরকারী প্রাথমিক বিদ্যালয়

মাদ্রাসা
 মাদ্রাসা এমদাদুল উলুম শাশিয়ালী
 নোয়াপাড়া নেছারিয়া দাখিল মাদ্রাসা
কাঁশারা দারুল উলুম মাদ্রাসা
কাঁশারা ছিদ্দিকিয়া দাখিল মাদ্রাসা
ভূইঞা বাড়ী হাফেজিয়া মাদ্রাসা

যোগাযোগ ব্যবস্থা 
সাইকেল,রিক্সা,অটোরিকশা, সিএনজি, মোটরসাইকেল।

খাল ও নদী

হাট-বাজার 
পাইকপাড়া উত্তর ইউনিয়নে ৩ টি  হাট-বাজার রয়েছে।

১- চৌরঙ্গী বাজার  

২- শাহী বাজার

৩- পাইকপাড়া বাজার

দর্শনীয় স্থান 
কাঁশারা ভূইয়া বাড়ি প্রাচীন আমলের তিন গম্বুজ বিশিষ্ট মসজিদ।

উল্লেখযোগ্য ব্যক্তি  
মাওলানা আবুল খায়ের মুহাম্মাদ রহুল আমীন রহঃ

জনপ্রতিনিধি 
ইউনিয়ন চেয়ারম্যান: আবু তাহের পাটোয়ারী
ইউনিয়ন চেয়ারম্যান :জনাব মহসিন পাটোয়ারী

আরও দেখুন 
 ফরিদগঞ্জ উপজেলা
 ফরিদগঞ্জ থানা
 চাঁদপুর জেলা

তথ্যসূত্র

বহিঃসংযোগ 

ফরিদগঞ্জ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
পাইকপাড়া দক্ষিণ ইউনিয়ন

পাইকপাড়া দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।

আয়তন 
পাইকপাড়া দক্ষিণ ইউনিয়নের আয়তন ৩,১১৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের জনসংখ্যা ২৪,৬৫০ জন। এর মধ্যে পুরুষ ১১,১৯৮ জন এবং মহিলা ১৩,৪৫২ জন। মোট পরিবার ৫,৪৬৮টি।

অবস্থান ও সীমানা 
ফরিদগঞ্জ উপজেলার মধ্যাংশে পাইকপাড়া দক্ষিণ ইউনিয়নের অবস্থান। এ ইউনিয়নের উত্তরে পাইকপাড়া উত্তর ইউনিয়ন, পূর্বে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে রূপসা উত্তর ইউনিয়ন ও ফরিদগঞ্জ পৌরসভা এবং পশ্চিমে গোবিন্দপুর উত্তর ইউনিয়ন অবস্থিত।

প্রশাসনিক কাঠামো 
পাইকপাড়া দক্ষিণ ইউনিয়ন ফরিদগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের সাক্ষরতার হার ৬১%।

শিক্ষা প্রতিষ্ঠান 
মাদ্রাসা
 গাজীপুর আহমদিয়া সিনিয়র ফাজিল মাদ্রাসা

মাধ্যমিক বিদ্যালয়
 গাজীপুর মুসলিম উচ্চ বিদ্যালয়

প্রাথমিক বিদ্যালয়
 গাজীপুর সরকারি প্রাথমিক বিদ্যালয়
 কবি রুপসা সরকারি প্রাথমিক বিদ্যালয়

যোগাযোগ ব্যবস্থা 
সাইকেল,রিক্সা, অটোরিকশা, সিএনজি, মোটরসাইকেল।

খাল ও নদী

হাট-বাজার 
পাইকপাড়া দক্ষিণ ইউনিয়নের প্রধান ৩টি হাট-বাজার হলো গাজীপুর বাজার, চান্দ্রা বাজার এবং কড়ৈতলী বাজার।

দর্শনীয় স্থান 
 কড়ৈতলী জমিদার বাড়ি

উল্লেখযোগ্য ব্যক্তি 
 রেজাউল করিম (ফুটবলার)
 রুহুল আমিন খান গাজী (সাবেক মেম্বার)

জনপ্রতিনিধি 
 চেয়ারম্যান 
শেখ হোসেন আহমেদ রাজন

আরও দেখুন 
 ফরিদগঞ্জ উপজেলা
 ফরিদগঞ্জ থানা
 চাঁদপুর জেলা

তথ্যসূত্র

বহিঃসংযোগ 

ফরিদগঞ্জ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ডেভিড আয়রনসাইড

ডেভিড আর্নেস্ট জেমস আয়রনসাইড (; জন্ম: ২ মে, ১৯২৫ - মৃত্যু: ২১ আগস্ট, ২০০৫) মোজাম্বিকের লরেনকো মার্কুস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন ডেভিড আয়রনসাইড।

প্রথম-শ্রেণীর ক্রিকেট 
নিখুঁত আকারে ডানহাতে সুইং বোলিং করতেন তিনি। ১৯৪৭-৪৮ মৌসুম থেকে ১৯৫৫-৫৬ মৌসুম পর্যন্ত ডেভিড আয়রনসাইডের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি ট্রান্সভালের পক্ষে প্রথম-শ্রেণীর ক্রিকেট খেলেছিলেন। ১৯৫২-৫৩ মৌসুমে বর্ডারের বিপক্ষে সেরা বোলিং পরিসংখ্যান ৭/৩৬ গড়েন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন ডেভিড আয়রনসাইড। ১৯৫৩-৫৪ মৌসুমে নিউজিল্যান্ড দল দক্ষিণ আফ্রিকায় খেলতে আসে। ২৪ ডিসেম্বর, ১৯৫৩ তারিখে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত সবগুলো টেস্টেরই প্রতিপক্ষীয় দল ছিল নিউজিল্যান্ড। জোহেন্সবার্গে অনুষ্ঠিত সিরিজের দ্বিতীয় টেস্টে অভিষেক ঘটিয়ে প্রথম ইনিংসে পাঁচ উইকেট লাভ করার কৃতিত্ব প্রদর্শন করেছিলেন তিনি। একে-একে তিনি জিওফ রাবোন, লরি মিলার, ফ্রাঙ্ক মুনি, টনি ম্যাকগিবন ও গাই ওভারটনকে আউট করেন। ব্যাট হাতে ১৩ ও অপরাজিত রান ১১ রান করার পাশাপাশি ৫/৫১ ও ৩/৭৩ বোলিং পরিসংখ্যান গড়েন। ঐ খেলায় তার দল জয়লাভ করেছিল।

পরবর্তী খেলাগুলোয় বিচিত্রমানের বল ব্যবহার করা হয়েছিল। এরফলে বলগুলোকে কাঙ্ক্ষিত লক্ষ্যে প্রেরণে তার জন্যে বেশ কষ্টসাধ্য হয়ে দাঁড়ায়। পঞ্চম টেস্টের পূর্বেই ১৮.৩৩ গড়ে ১৫ উইকেট পেয়েছিলেন। কিন্তু বিমানে আরোহণের কারণে ঐ টেস্টে তার অংশগ্রহণে বাঁধার কারণ হয়ে দাঁড়ায়। এভাবেই তার টেস্ট খেলোয়াড়ী জীবনের সমাপ্তি ঘটে। এরপর তিনি আরও দুই বছর ট্রান্সভালের পক্ষে খেলেন।

মূল্যায়ন 
অদ্যাবধি মোজাম্বিকের একমাত্র টেস্ট ক্রিকেটার হিসেবে চিহ্নিত হয়ে আছেন। তরুণ বয়সে ফাস্ট বোলার হিসেবে খেলতেন। তবে, হাঁটুর সমস্যার কারণে সুইং বোলারে রূপান্তরিত হন। ট্রান্সভাল ও দক্ষিণ আফ্রিকার দলীয় সঙ্গী নিল অ্যাডককের মতে, তার এ সুইংই শাপে বর হয়ে দাঁড়ায়।

ব্যক্তিগত জীবনে বিবাহিত ছিলেন। জোহেন্সবার্গে হিসাবরক্ষকের চাকরি করেন। এরপর স্বীয় কন্যাকে নিয়ে ইংল্যান্ডে পাড়ি জমান। ২১ আগস্ট, ২০০৫ তারিখে ৮০ বছর বয়সে ইংল্যান্ডের বার্মিংহামে ডেভিড আয়রনসাইডের দেহাবসান ঘটে।

তথ্যসূত্র

আরও দেখুন 
 রয় ম্যাকলিন
 দক্ষিণ আফ্রিকান টেস্ট ক্রিকেটারদের তালিকা
 টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯২৫-এ জন্ম
২০০৫-এ মৃত্যু
গটেংয়ের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
লিভারপুল মুসলিম ইনস্টিটিউট

লিভারপুল মুসলিম ইনস্টিটিউট আবদুল্লাহ কুইলিয়াম কর্তৃক ১৮৮৭ সালে প্রতিষ্ঠিত হয়েছিল। এটি ছিল ইংল্যান্ডের প্রথম মসজিদ।

বর্ণনা
ইসলাম গ্রহণের পর আবদুল্লাহ কুইলিয়াম লিভারপুল মুসলিম ইনস্টিটিউট প্রতিষ্ঠা করেন। এর ২ বছরের মাঝে ভবনটিতে একটি ছোট মসজিদ স্থাপন করেন। লিভারপুল মস্ক অ্যান্ড মুসলিম ইনস্টিটিউট আনুষ্ঠানিকভাবে ১৮৯১ সালে যাত্রা শুরু করে।

প্রতিষ্ঠানটি বিভিন্ন বিষয়ে পাঠদানের আয়োজন করত, যেখানে সব ধর্মের মানুষ অংশগ্রহণ করত। প্রতিষ্ঠানের অভ্যন্তরে একটি বিজ্ঞানাগার ও যাদুঘর চালু হয়েছিল।

১৯০৮ সালে আবদুল্লাহ কুইলিয়ামের কনস্টান্টিনোপল (বর্তমান ইস্তানবুল) গমনের পর লিভারপুল মুসলিম ইনস্টিটিউটের সম্পত্তি স্থানীয় কর্তৃপক্ষের কাছে বিক্রি করে দেয় তার ছেলে। এটি পরবর্তীকালে রেজিস্টার অফিস হিসেবে ব্যবহৃত হয়েছিল।

১৯৯৯ সালে প্রতিষ্ঠিত আবদুল্লাহ কুইলিয়াম সোসাইটি প্রতিষ্ঠানটি লিভারপুল মুসলিম ইনস্টিটিউটে ঐতিহাসিক মসজিদ পুনঃপ্রতিষ্ঠা ও সেখানে শিক্ষাকেন্দ্র প্রতিষ্ঠা করার অর্থসংগ্রহে কাজ করে চলেছে। প্রতিষ্ঠানটি ভবন ইজারা নিয়েছে ও সংস্কার কার্যক্রম শুরু করেছে।

তথ্যসূত্র

বহিঃসংযোগ
Abdullah Quilliam Society - Official Website 
English Heritage; Where was Britain's first recorded Mosque?

১৮৮৭-এ প্রতিষ্ঠিত
লিভারপুলের মসজিদ
১৯শ শতাব্দীর মসজিদ
যুক্তরাজ্যের মসজিদ
ইংল্যান্ডের মসজিদ
১৮৯১-এ সম্পন্ন মসজিদ
লামডিং–সাব্রুম রেলপথ

লামডিং–সাব্রুম রেলপথ ভারতীয় রেলওয়ের উত্তর-পূর্ব সীমান্ত রেল অঞ্চলের লামডিং রেল বিভাগের অধীনস্থ একটি রেলওয়ে লাইন বা রেলপথ। এটি আসাম রাজ্যের নগাঁও জেলার লামডিং থেকে ত্রিপুরা রাজ্যের পশ্চিম ত্রিপুরা জেলার আগরতলা পর্যন্ত গিয়েছে। এটি একটি  ব্রড গেজ ট্র্যাক। আগরতলা থেকে দক্ষিণে উদয়পুর পর্যন্ত যাওয়া ৪৩ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রড গেজ ট্র্যাকের লাইনটির কাজ ২০১৬ সালে সমাপ্ত হয় এবং ২৩ জানুয়ারী ২০১৭ সালে এটি কার্যক্রম শুরু করে। বাংলাদেশের সীমান্তবর্তী ফেনী নদীর তীরে সাব্রুমের কাছে পর্যন্ত যাওয়া অবশিষ্ট ৭০ কিলোমিটার দীর্ঘ রেল ট্র্যাক লাইনটির কাজ ২০১৯ সালে সমাপ্ত হয় এবং ৩ অক্টোবর ২০১৯ সালে কার্যক্রম শুরু করে।

ইতিহাস 
আসামের শিলচর থেকে ত্রিপুরার ধর্মনগর ও কৈলাসহরের মধ্যে মিটার গেজ ট্র্যাক নির্মাণের মাধ্যমে ত্রিপুরাতে রেলপথ ১৯৬৪ সালে প্রতিষ্ঠা করা হয়, কিন্তু ট্র্যাকটি রাজধানী আগরতলাকে সংযুক্ত করে নি। ১৯৯৬ সালে ১১৯ কিলোমিটারের কুমারঘাট-আগরতলা রেলপথ প্রকল্পটির ভিত্তিপ্রস্তর স্থাপন করা হয়েছিল। এটি ছিল বিদ্যুৎ সংযোগ বিহীন একক ট্র্যাকের মিটার গেজ এবং ২০১৬ সালে রেলপথটিকে বিস্তৃত গেজে রূপান্তরিত করা হয়। আগরতলা থেকে উদয়পুর পর্যন্ত ৪৩ কিলোমিটার দীর্ঘ ট্র্যাক স্থাপন করা হয় এবং ২৩ জানুয়ারি ২০১৭ সালে আগরতলা থেকে উদয়পুরে (স্টেশন কোড ইউডিইউপি) মাতা ত্রিপুরা সুন্দরী মন্দিরের কাছাকাছি পর্যন্ত রেল চলাচল করছে।

নির্মানাধীন
রেলপথটি ভারত-বাংলাদেশ সীমান্তে ফেনী নদীর তীরে উদয়পুরে থেকে ৭০ কিমি দক্ষিণে সাব্রুম পর্যন্ত বিস্তৃত করা হচ্ছে। ভারত-বাংলাদেশ সীমান্ত থেকে ৭৫ কিলোমিটার দূরে চট্টগ্রাম বন্দর পর্যন্ত রেলপথটি সম্প্রসারিত করার চেষ্টা চলছে। আগরতলা থেকে বাংলাদেশের আখাউড়া পর্যন্ত একটি শাখা রেলপথ নির্মাণাধীন আছে। এই রেলপথটি আগরতলা থেকে কলকাতার দূরত্ব প্রায় ৫০০ কিমি পর্যন্ত হ্রাস করবে। বর্তমানে গুয়াহাটি হয়ে আগরতলা থেকে কলকাতার দূরত্ব প্রায়  ১,৫০০ কিমি।

তথ্যসূত্র

বহিঃসংযোগ
 ইন্ডিয়ারেলইনফো
 ইরেল
 ভারতীয় ট্রেন

ত্রিপুরার পরিবহন
শিলচরের পরিবহন ব্যবস্থা
ভারতের ৫ ফুট ৬ ইঞ্চি গেজের রেলপথ
আসামের রেল পরিবহন ব্যবস্থা
ত্রিপুরার রেল পরিবহন
লামডিং রেল বিভাগ
২০০৮-এ ভারতে প্রতিষ্ঠিত
আগরতলার পরিবহন
শুইলার গ্র্যান্ট

শুইলার গ্র্যান্ট (; জন্ম: শুইলার ডিবার্থ র‍্যানসন গ্র্যান্ট, ২৯ এপ্রিল ১৯৭০) হলেন একজন মার্কিন অভিনেত্রী। তিনি জনপ্রিয় টেলিভিশন মিনি ধারাবাহিক অ্যান অব গ্রিন গেবলস-এ পার্শ্ব চরিত্রে অভিনয়ের জন্য সর্বাধিক পরিচিত। ১৯৮৮ সালে হাস্যরসাত্মক টিভি চলচ্চিত্র লরা ল্যান্সিং স্লেপ্ট হিয়ার-এ তিনি তার পিতামহীর বোন ক্যাথরিন হেপবার্নের সাথে অভিনয় করেন।

প্রারম্ভিক জীবন
গ্র্যান্ট ১৯৭০ সালের ২৯শে এপ্রিল জন্মগ্রহণ করেন। তার পিতা জ্যাক গ্র্যান্ট ও মাতা অ্যান গ্র্যান্ট। তার এক ভাই রয়েছে, যার নাম জেসন গ্র্যান্ট। অভিনেত্রী ক্যাথরিন হৌটন তার ফুফু এবং চারবার একাডেমি পুরস্কার বিজয়ী অভিনেত্রী ক্যাথরিন হেপবার্ন তার পিতামহীর বোন।

চলচ্চিত্রের তালিকা

আরও দেখুন
 হৌটন পরিবার

তথ্যসূত্র

বহিঃসংযোগ
 

১৯৭০-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
মার্কিন টেলিভিশন অভিনেত্রী
মার্কিন সোপ অপেরা অভিনেত্রী
মার্কিন শিশু অভিনেত্রী
১৯৭১-এ জন্ম
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
২১শ শতাব্দীর মার্কিন নারী
আলিয়ানৎস আরেনা

আলিয়ানৎস আরেনা (, ) হচ্ছে জার্মানির, মিউনিখের, বাভারিয়ায় অবস্থিত একটি ফুটবল স্টেডিয়াম যার আসন সংখ্যা ৭৫,০০০টি। ইটিএফই প্লাস্টিক প্যানেলগুলির ফুলানো বহিরাবরণের জন্য এটি বহুল জনপ্রিয়, এটি সম্পূর্ণ রঙ পরিবর্তনযোগ্য বহির্ভাগ সম্পন্ন বিশ্বের প্রথম স্টেডিয়াম। ফ্রেটম্যানিং হিথের মিউনিখের শ্যাভ্যাং -ফ্রিমম্যান বারোয়ের উত্তর প্রান্তে ২৫ ভেরনার-হেইসেনবার্গের-অ্যালিতে অবস্থিত। এটি ডর্টমুন্ডের ওয়েস্টফ্যালেনস্টেডিয়ানের পিছনে জার্মানির দ্বিতীয় বৃহত্তম অঞ্চল।

২০০৫-০৬ মৌসুমের শুরু থেকে এফসি বায়ার্ন মিউনিখ তার হোম গেমস আলিয়ানৎস আরেনাতে খেলেছে। ক্লাবটি ইতোমধ্যে ১৯৭২ সাল থেকে মিউনিখ অলিম্পিক স্টেডিয়ামে তাদের হোম গেম খেলেছিল। এই স্টেডিয়াম এ "১৮৬০ মিউনিখ" এর ৫০% অংশীদারীত্ব ছিল, কিন্তু ২০০৬ সালের এপ্রিলে বায়ার্ন মিউনিখ ১১ মিলিয়ন ইউরোর বিনিময়ে তাদের শরিকানা কিনে নেয়। চুক্তি অনুযায়ী কোনো মালিকানা না থাকা সত্ত্বেও এই স্টেডিয়ামে "১৮৬০ মিউনিখ"কে ২০২৫ সন পর্যন্ত খেলতে দেওয়া হয়েছিল। যাইহোক, ২০১৭ সনের জুলাই মাসে ভাড়া চুক্তির অবসান ঘটে, যার ফলে বায়ার্ন মিউনিখ স্টেডিয়ামটির একমাত্র মালিকে পরিণত হয়।

ম্যাচসমূহ

২০০৬ ফিফা বিশ্বকাপ

জার্মানি জাতীয় ফুটবল দল

তথ্যসূত্র 

মিউনিখের দর্শনীয় স্থান
উয়েফা ইউরো ২০২০-এর স্টেডিয়াম
২০০৫-এ জার্মানিতে প্রতিষ্ঠিত
ফুটবল ক্লাব বায়ার্ন মিউনিখ
উত্তর-আধুনিক স্থাপত্য
হান্স বংশ

হান্স(हंस), হানস (हांस) বা হান (हाँ)পাঞ্জাব, ভারত ও পাকিস্তান-এ বসবাসকারী জাট বংশ।  পাঞ্জাবে এটি 'হান্স(हांस)' হিসাবে উচ্চারিত হয়। এছাড়াও ইউরোপে (জার্মান, হ্যানস / হানজ) বংশের সন্ধান পাওয়া যায়। দিলীপ সিং আলওয়াত জাট গোষ্ঠীকে মধ্য এশিয়ার শাসক হিসাবে উল্লেখ করেছেন।

হানরা কুরাইশির উৎপত্তি বলে দাবি করে উনিশ শতকের ব্রিটিশ শাসন কর্তৃপক্ষের দ্বারা পাঞ্জাবের ঔপনিবেশিকীকরণ শুরু হওয়ার আগে নিলি বারের উপকূলে দখলকৃত বহু গোত্রের মধ্যে হান বংশ একটি ছিল।

তথ্যসূত্র 

আরব বংশের পাকিস্তানি মানুষ
অরোরা গোষ্ঠী
হিন্দু উপাধি
ভারতীয় পদবি
পাঞ্জাবি উপজাতি
হৌটন পরিবার

হৌটন পরিবার হল নিউ ইংল্যান্ড ও আপস্টেট নিউ ইয়র্ক ভিত্তিক ব্যবসায়ী পরিবার। এই পরিবারের সদস্যগণ কর্নিং গ্লাস ওয়ার্কসের প্রতিষ্ঠাতা।

পরিবারের সদস্যগণ
 আমোরি হৌটন সিনিয়র (১৮১২-১৮৮২) - কর্নিং গ্লাস ওয়ার্কস (১৮৫১- )-এর প্রতিষ্ঠাতা। সফ্রোনিয়া মান ওকসকে (১৮১৪-১৮৮০) বিয়ে করেন।
 আমোরি হৌটন জুনিয়র (১৮৩৭-১৯০৯) - কর্নিং গ্লাস ওয়ার্কসের সাবেক সভাপতি। এলেন অ্যান বিগেলোকে (১৮৪০-১৯১৮) বিয়ে করেন।
 জেসি হৌটন মেটকাফ (১৮৬০-১৯৪২) - ১৯২৪ থেকে ১৯৩৭ সাল পর্যন্ত রোড আইল্যান্ড অঙ্গরাজ্যের সিনেটর।
 অ্যালানসন বিগেলো হৌটন (১৮৬২-১৯৪১) - আমোরি হৌটন জুনিয়রের পুত্র, কর্মিং গ্লাসের সাবেক সভাপতি, ১৯১৯ থেকে ১৯২২ সাল পর্যন্ত নিউ ইয়র্ক অঙ্গরাজ্যের প্রতিনিধি, ১৯২২ থেকে ১৯২৫ সাল পর্যন্ত জার্মানিতে মার্কিন রাষ্ট্রদূত, ১৯২৫ থেকে ১৯২৯ সাল পর্যন্ত ব্রিটেনে মার্কিন রাষ্ট্রদূত, অ্যাডেলেইন ওয়েলিংটনকে (১৮৬৭-১৯৪৫) বিয়ে করেন।
 আর্থার এ. হৌটন সিনিয়র (১৮৬৬-১৯২৮) - আমোরি হৌটন জুনিয়রের পুত্র, কর্নিং গ্লাসের সাবেক সভাপতি, ম্যাহিটবেল হলিস্টারকে (১৮৬৭-১৯৩৮) বিয়ে করেন।
 উইলিয়াম জে. টালি (১৮৭০-১৯৩০) - আমোরি হৌটন জুনিয়রের জামাতা, অ্যালিস টালির পিতা, ১৯০৫ থেকে ১৯০৮ সাল পর্যন্ত নিউ ইয়র্ক অঙ্গরাজ্যের সিনেটর।
 ক্যাথরিন মার্থা হৌটন হেপবার্ন (১৮৭৮-১৯৫১) - ভোটাধিকার ও জন্ম নিয়ন্ত্রণকর্মী, অভিনেত্রী ক্যাথরিন হেপবার্নের মাতা।
 এডিথ হৌটন হুকার (১৮৭৯-১৯৪৮) - ভোটাধিকার কর্মী।
 আমোরি হৌটন (১৮৯৯-১৯৮১) - অ্যালানসন বিগেলো হৌটনের পুত্র; আমো, জেমি ও আর্থার হৌটনের পিতা; কর্নিং গ্লাসের সাবেক সভাপতি ও চেয়ারম্যান; ১৯৫৭ থেকে ১৯৬১ সাল পর্যন্ত ফ্রান্সে মার্কিন রাষ্ট্রদূত; কর্নিং মিউজিয়াম অব গ্লাসের সহ-প্রতিষ্ঠাতা।
 অ্যালিস টালি (১৯০২-১৯৯৩) - আমোরি হৌটন জুনিয়রের নাতনী; অ্যালিস টালি হলের প্রতিষ্ঠাতা।
 আর্থার এ. হৌটন জুনিয়র (১৯০৬-১৯৯০) - মানবহিতৈষী; কর্নিং গ্লাসের সাবেক বিভাগ স্টেউবেন গ্লাস কোং-এর সাবেক সভাপতি; কর্নিং মিউজিয়াম অব গ্লাসের সহ-প্রতিষ্ঠাতা
 ক্যাথরিন হৌটন হেপবার্ন (১৯০৭-২০০৩) - চারবারের একাডেমি পুরস্কার বিজয়ী অভিনেত্রী।
 আমো হৌটন (জ. ১৯২৬) - কর্নিং গ্লাসের সাবেক প্রধান নির্বাহী কর্মকর্তা এবং ১৯৮৭ থেকে ২০০৫ সাল পর্যন্ত নিউ ইয়র্ক অঙ্গরাজ্যের প্রতিনিধি।
 জেমস আর. হৌটন (জ. ১৯৩৬) - কর্নিং ইনকর্পোরেটেডের অবসরপ্রাপ্ত চেয়ারম্যান।
 ক্যাথরিন হৌটন (জ. ১৯৪৫) - অভিনেত্রী। 
 মান্ডি হেপবার্ন (জ. ১৯৫৫) - ভাস্কর।
 শুইলার গ্র্যান্ট (জ. ১৯৭০) - অভিনেত্রী।

আরও দেখুন
 মার্কিন যুক্তরাষ্ট্রের রাজনৈতিক পরিবারের তালিকা

মার্কিন পরিবার
কাচের ইতিহাস
মার্কিন যুক্তরাষ্ট্রের রাজনৈতিক পরিবার
ভবিষ্যতের ভূত

ভবিষ্যতের ভূত হল ২০১৯ সালের একটি বাংলা ভাষার একটি ব্যঙ্গাত্মক চলচ্চিত্র যেটি পরিচালনা করেছেন অনীক দত্ত। চলচ্চিত্রটি ২০১৯ সালের ১৫ ফেব্রুয়ারি মুক্তি পায়। নামের সাথে মিল থাকলেও চলচ্চিত্রটি অনীক দত্ত পরিচালিত ভূতের ভবিষ্যৎ এর সিকুয়েল নয়। মুক্তি পাবার পরদিন প্রেক্ষাগৃহগুলো চলচ্চিত্রটির প্রদর্শনী বন্ধ করে দেয়।
কারণ হিসেভে তারা 'ওপর মহলের নির্দেশ আছে' বলে অভিহিত করে। বিভিন্ন সংবাদপত্রে অসমর্থিত সূত্রের বরাত দিয়ে বলা হয় যে, পশ্চিমবঙ্গ পুলিশ প্রেক্ষাগৃহগুলোকে চলচ্চিত্রটি প্রদর্শন করতে মানা করেছে।

অভিনয়ে
 পরাণ বন্দ্যোপাধ্যায় – মৃত্যুঞ্জয় বিশ্বাস 
 স্বস্তিকা মুখোপাধ্যায় – বাতাবিবালা
 সব্যসাচী চক্রবর্তী – 
 বরুণ চন্দ – হরিসাধন রায়
 মুনমুন সেন – ম্যাডাম জেসিকা 
 খরাজ মুখোপাধ্যায় – বিষ্টু মন্ডল
 কৌশিক সেন 
 সুমন্ত মুখার্জি – সাম্যব্রত সরকার
 অরুণাভ দত্ত – বীরু 
 চন্দ্রায়ী ঘোষ – মিস রূপালী
 দেবপ্রসাদ হালদার
 সিদ্ধার্থ চ্যাটার্জি
 বাদশাহ মৈত্র
 প্রদীপ মিত্র
 সঞ্জয় বিশ্বাস – অতিথি উপস্থিতি
 সিদ্ধার্থ বসু রায় – অতিথি উপস্থিতি

সমালোচনা
মুক্তির পাওয়ার পরদিন চলচ্চিত্রটিকে প্রেক্ষাগৃহ থেকে সরিয়ে নেওয়া হয়। এই কর্মকাণ্ড "ফ্যাসিস্ট" (অভিনেতা সৌমিত্র চট্টোপাধ্যায় ও অভিনেত্রী-পরিচালক অপর্ণা সেন কর্তৃক), "নিন্দনীয় " (পরিচালক সৃজিত মুখোপাধ্যায় কর্তৃক), "পুরোপুরি অগণতান্ত্রিক" (অর্থনীতিবিদ মৈত্রীশ ঘটক কর্তৃক), এবং "একজনের চলচ্চিত্র দেখার স্বাধীনতায় হস্তক্ষেপ" (দ্য স্টেটসম্যান পত্রিকার সম্পাদকীয়তে) বলে সমালোচিত হয়। চলচ্চিত্রটির উপর দেওয়া নিষেধাজ্ঞা "অসাংবিধানিক" বলে অন্যান্য বিশ্লেষকগণ মন্তব্য করেন। ভবিষ্যতের ভূত চলচ্চিত্রটি যারা দেখেছেন তারা বলছেন যে, চলচ্চিত্রটিতে এমন বেশ কিছু বিষয় রয়েছে, যেখানে নাম না করে পশ্চিমবঙ্গের ক্ষমতাসীন দল সর্বভারতীয় তৃণমূল কংগ্রেস এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের সমালোচনা করা হয়েছে। চলচ্চিত্রটির নিষেধাজ্ঞার ব্যাপারে প্রশ্ন করা হলে মমতা বন্দ্যোপাধ্যায় বলেন, "এ নিয়ে আমাকে কিছু জিজ্ঞাসা করবেন না। ওটা সম্পূর্ণ আলাদা ব্যাপার।" চলচ্চিত্রটির প্রদর্শন বন্ধের প্রতিবাদে রাস্তায় পথবিক্ষোভ অনুষ্ঠিত হয়। চলচ্চিত্রটি প্রদর্শনের জন্য কলকাতা হাইকোর্টে রিট পিটিশন করা হয়। চলচ্চিত্রটির প্রদর্শনী বন্ধের জন্য কলকাতা হাইকোর্ট রাজ্য সরকারকে বিশ লাখ টাকা ক্ষতিপূরণ প্রদানের নির্দেশ দেন। কলকাতা হাইকোর্টের হস্তক্ষেপে ৫ এপ্রিল থেকে চলচ্চিত্রটির প্রদর্শনী পুনরায় শুরু হয়।

তথ্যসূত্র

বহিঃসংযোগ

 

২০১৯-এর চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের হাস্যরসাত্মক চলচ্চিত্র
ভারতীয় হাস্যরসাত্মক চলচ্চিত্র
২০১০-এর দশকের বাংলা ভাষার চলচ্চিত্র
২০১৯-এর হাস্যরসাত্মক চলচ্চিত্র
২০১০-এর দশকের বিদ্রুপাত্মক চলচ্চিত্র
ভারতীয় ব্যঙ্গাত্মক চলচ্চিত্র